Salah sawijining konsèp Sartre sing wigati dhéwé iku perkara èksistènsi (= kahanan) sing ndhisiki èsènsi (= arti, teges). Prabédan falsafi antara èksistènsi lan èsènsi iku maksudé manawa ana sawijining barang sing èksis lan barang iku èsènsiné apa. Tuladhané: ing ngalam donya ana pang lan godhong. Saliyané iku ana sawijining èsènsi uwit. Mula uwit bisa dideleng lan ora namung pang lan godhong waé. Tésisé Sartre iku dadi manawa èksistènsi iku ndhisiki èsènsi. Èsènsi namung bisa ana manawa ana sing èksis dhisik.